Document ID: 32000D0112

Komisijas Lēmums
(2000. gada 14. janvāris)
par saskaņā ar Kopienas rīcību attiecībā uz mutes un nagu sērgas vakcīnu rezervēm izveidoto antigēnu rezervju sadali starp antigēnu bankām un grozījumiem Komisijas Lēmumos 93/590/EK un 97/348/EK
(izziņots ar dokumenta numuru C(2000) 1)
(Dokuments attiecas uz EEZ)
(2000/112/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 11. decembra Lēmumu 91/666/EEK, ar ko izveido Kopienas mutes un nagu sērgas vakcīnu rezerves [1], kurā jaunākie grozījumi izdarīti ar Padomes Lēmumu 1999/762/EK [2], un jo īpaši tā 7. pantu,
tā kā:
(1) saskaņā ar Padomes Lēmuma 91/666/EEK 7. pantu Komisija pieņem sīki izstrādātus noteikumus jo īpaši attiecībā uz antigēnu rezervju sadali starp antigēnu bankām;
(2) saskaņā ar 3. pantu Komisijas 1993. gada 5. novembra Lēmumā 93/590/EK par mutes un nagu sērgas antigēnu iegādi, ko Kopiena veic atbilstīgi Kopienas rīcībai attiecībā uz mutes un nagu sērgas vakcīnu rezervēm [3], kurā jaunākie grozījumi izdarīti ar Lēmumu 95/471/EK [4], antigēni glabājami trīs noteiktās vietās;
(3) Komisijas 1997. gada 23. maija Lēmumā Nr. 97/348/EK par mutes un nagu sērgas antigēnu iegādi Kopienā, kā arī par mutes un nagu sērgas vakcīnas pagatavošanu, ražošanu, fasēšanu un izplatīšanu [5] precizēta nesenā pagātnē iegādātu antigēnu sadale starp izraudzītajām antigēnu bankām;
(4) ar Lēmumu 2000/111/EK [6] Komisija izraudzīja Merial SAS, Pirbraitā (Pirbright), Apvienotajā Karalistē par trešo antigēnu banku un paredzēja tādu antigēnu pārsūtīšanu, kas tika glabāti bankā, kurai vairs nav izraudzītas bankas statusa;
(5) attiecībā uz antigēnu daudzumiem un veidiem, kas tiek glabāti izraudzītajās antigēnu bankās, ir jāņem vērā pašreizējā situācija, un, skaidrības labad, ir jāizveido saraksts, kur norādīti šie antigēnu daudzumi un veidi katrai izraudzītajai antigēnu bankai;
(6) Lēmuma 93/590/EK 3. panta un Lēmuma 97/348/EK 5. panta noteikumi vairs neatbilst jaunajai situācijai un būtu jāatceļ;
(7) šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Atbilstīgi Kopienas mutes un nagu sērgas antigēnu rezervēm glabāto antigēnu daudzumus un tipus sadala starp izraudzītajām antigēnu bankām saskaņā ar pielikuma noteikumiem.
2. pants
1. Tiek atcelts Lēmuma 93/590/EK 3. pants.
2. Tiek atcelts Lēmuma 97/348/EK 5. pants.
3. pants
Šo lēmumu piemēro no 2000. gada 1. februāra.
4. pants
Šis lēmums ir adresēts dalībvalstīm.
Briselē, 2000. gada 14. janvārī

Labels: 7
18
6
0